Padotnuvys
Padotnuvys – kaimas Kėdainių rajono savivaldybėje, 3 km į šiaurės vakarus nuo Vainotiškių, išsibarstęs prie  3501  Betygala–Ilgižiai–Krakės–Bokštai  kelio. Yra žemės ūkio įmonė, pradinė mokykla, pastatytas paminklas Lietuvos partizanų Prisikėlimo apygardos vadui Juozui Paliūnui-Rytui. Vakaruose siekia Krakių miško pakraštį. Pro kaimą teka Jaugilos intakai Želtupys ir Skroblė.